**Dok ležim na morskome žalu…**

Sunce obasjava zlatan pijesak. Vjetar nježno prenosi srebrnu krunu na glave valova. Galebovi me pozdravljaju kreštavim glasom. Gledam valove kako plešu svoj strastveni ples.

Kada završe, nježno me poprskaju. More je toplo. Sunce šalje valovima svoju zlatnu zraku i nježno je spušta na vodu. Ribice se dižu iz morske tame i izviruju na danju svjetlost. Zaigran vjetar igra se valovima. Nosi ih sve brže i brže. Nebo je modro poput dječjih očiju, a haljina od oblaka sjaji od bjeline. Pjena koja miluje razigrane valove sve je gušća, poput bijele čipke na raskošnoj plavoj haljini. Diže se sve više i više i zatim raspršuje u sitni prah. Pokriva me nježna siva haljina, no sunce ipak pronalazi put i pogladi me svojom zrakom. Tako je tiho.

Čujem samo šapat morskih valova kako putuju ususret svojoj sudbini. Divno je. Osjećam se kao u predivnom snu…

Emma Milanović, 5.c